Tilsyn FVU og OBU ved Randers HF og VUC

Indledning

I henhold til Bekendtgørelse om ordblindeundervisning for voksne (BEK nr. 439 af 14. april 2020) og Bekendtgørelse om undervisning m.v. inden for forberedende voksenundervisning (BEK nr. 440 af 14. april 2020) fører Voksenuddannelsescenteret pædagogisk, retligt og tilskudsadministrativt tilsyn med OBU og FVU, der udbydes af centerets driftsoverenskomstpartnere

Tilsynet gennemføres i overensstemmelse med Tilsynsvejledningen, september 2021 fra Undervisningsministeriet, Styrelsen for undervisning og kvalitet, og har til formål at sikre, at FVU og OBU udbydes, tilrettelægges og gennemføres efter gældende regler samt at sikre korrekt opgørelse og indberetning af tilskudsberettiget aktivitet og korrekt tilskudsudbetaling. Tilsynet skal endvidere bidrage til løbende kvalitetsudvikling af FVU og OBU.

Tilsyn

Følgende rutiner indgår løbende som en del af tilsynsforpligtelsen:

* Afstemning af indberetning
* Kontrol af revisor påtegning
* Godkendelse af (gen)visiteringer
* Møder med lederne fra udbyderinstitutionerne 4 gange årligt
* Erfaringsudvekslingsseminarer for undervisere

Temaer til planlagte tilsyn fx:

* Geografisk dækningsområde
* Undervisningslokaler
* Optagelse og visitation
* Genvisitation
* Lærerkvalifikationer
* Undervisningens tilrettelæggelse og indhold
* Registrering af deltagelse i undervisningen
* Annoncering og markedsføring
* Prøveaflæggelse

Enkeltsagstilsyn:

Enkeltsagstilsyn iværksættes som regel på baggrund af konkrete henvendelser, men kan også indledes som opfølgning på tidligere tilsynssager.

Egenkontrol:

Der er i Tilsynsvejledningen to skemaer til hhv. FVU og OBU til egenkotrol. Der opfordres til én gang årligt at gennemgå egen praksis med udgangspunkt i skemaet

Tilsynsbesøg planlægges, når de ønskede oplysninger og forhold kun kan afdækkes ved fremmøde:

* Anmeldte tilsyn
* Uanmeldte

Såfremt tilsynet giver anledning til bemærkninger, kan dette resultere i:

Anbefaling til ændring af rutiner og procedurer, krav om supplerende indberetning, skriftlige påbud om at bringe forhold i overensstemmelse med regelsættet. To skriftlige påbud om misligholdelse af driftsoverenskomsten kan medføre opsigelse af overenskomst.

Efter et planlagt tilsyn vil driftsoverenskomstparten i løbet af 14 dage modtage konklusionerne på det gennemførte tilsyn.

Der udarbejdes hvert år en kort tilsynsplan, der beskrivelser af, hvilke temaer der vil blive sat fokus på i det pågældende år, hvordan tilsynet forventes gennemført samt en tidsplan for, hvornår tilsynene forventes gennemført. I denne forbindelse beskrives også i hvilket omfang egenkontrolskemaerne kan bringes i anvendelse.

En gang årligt afrapporterer VUC samlet til driftsoverenskomstparterne om konklusionerne på de gennemført tilsyn

Årshjul

|  |  |  |  |  |
| --- | --- | --- | --- | --- |
|  | 1. kvartal | 2. kvartal | 3. kvartal | 4 kvartal |
| Administrativ | Aktivitetsindberetning utlimo | Aktivitetsindberetning utlimo | Aktivitetsindberetning utlimo | Aktivitetsindberetning utlimo |
| DOP’møder | Lokalt møde (jan) | Lokalt møde (juni) | Regionalt møde i Silkeborg (okt) |  |
| Planlagt tilsyn | Afrapportering fra seneste års tilsyn (VUC)  Kort tilsynsplan for det kommende år (VUC) |  | Opfordring til gennemgang af egenkontrolskema | Planlagt tilsyn gennemføres |